Document ID: /roh_data/filtered/fineweb-2-filterrobots_roh.jsonl.gz/18121

La lavur da Tim Enderlin, l’ambassadur svizzer, saja diversa, fascinanta ed inspiranta. Er sch’el saja bler en biro saja mintga di different. Uschia na dettia betg in di tipic da sia lavur. El vegnia la damaun en biro e na sappia betg tge che spetgia. En in'emna viagia l’ambassadur tras tut il pajais. El saja adina là nua che la Svizra saja involvida. Da represchentar la Svizra en in pajais ester fascinescha Tim Enderlin.
Per pudair represchentar la Svizra as sto avair gugent la Svizra.
Cuntent è l’ambassadur svizzer er che sia famiglia vegna dapertut cun el. Quai saja però il medem mument er ina da las grondas sfidas. E sche quai gartegia, sco en ses cas, saja la vita sco ambassadur ina bella experientscha per tuts.
RR actualitad 07:00